**Greit å vite:** Drivhus-effekten gjør at vi kan leve på jorda. Den gjør det varmt nok for oss. Jorda er en klode som har atmosfære. Det er et lag av luft rundt den. Drivhus-effekten skjer naturlig på planeter med atmosfære.

| **Når jeg leser …** | **da betyr det …** |
| --- | --- |
| atmosfære, en | et lag av gass og luft rundt en planet |
| bevare, å | å holde intakt, å ta vare på og verne om |
| drivhus, et | et opp-varmet hus av glass, brukes til dyrking |
| forsterke, å | å gjøre sterkere og kraftigere |
| før-industriell tid | tiden før industrien skjøt fart, men brukes også om sent 1800-tall for sammen-ligning av temperatur |
| grad, en | en måle-enhet for varme og kulde (temperatur) |
| katastrofe, en | en forferdelig og tragisk hendelse |
| klima-gass, en | en gass som påvirker drivhus-effekten (og klimaet) |
| klima-endring, en | en endring av typisk vær |
| klima, et | et typisk vær-forhold på et sted (over tid) |
| klode, en | en planet, et legeme i verdens-rommet |
| lagre CO2, å | å hindre gassen CO2 fra å slippe ut i atmosfæren |
| myr, en | et fuktig område med gress og planter på |
| utslipp, et | det å slippe ut klima-gasser i lufta |
| vær, et | regn, snø, vind og temperatur, endrer seg ofte |
| øke, å | å vokse, bli større |

# 595 – Jordkloden blir varmere

# Klar Tale nr. 43 / 2022

Drivhus-effekten er ikke skummel i seg selv. Men utslipp fra menneskelig aktivitet forsterker drivhus-effekten. Vår måte å leve på er med på å varme opp jord-kloden mer enn det som er bra. Når vi snakker om utslipp, handler det gjerne om gassen karbon-dioksid (CO2). Sammen med vann-damp er det den viktigste drivhus-gassen. Mennesker slipper ut for mye CO2 til atmosfæren. Det kommer blant annet av olje, gass og kull.

Jorda har en gjennomsnitts-temperatur på 15 grader. Uten drivhus-gassene, hadde det vært minus-grader.

Før industrien kom for fullt var temperaturen på kloden over 1 grad lavere enn i dag. Forskere sier at vi allerede ser effektene av et endret klima. Vi gjør kloden varmere, og de vil føre til et mer ekstremt vær.

Verden satser på å unngå en økning på mer enn 1,5 grader. Det er sammenlignet med 1800-tallets temperaturer. Men land i verden gjør for lite for å kutte utslipp. Derfor er vi på vei mot en økning på nærmere 3 grader, sier verdens-organisasjonen FN. De kaller det en katastrofe for kloden.

# Spørsmål:

# 1: Kan du forklare drivhus-effekten?

# Svar:

# 2: Hva er verdens klima-mål?

Svar:

# 3: Hva heter klima-forskeren som Klar Tale har intervjuet?

# Svar:

4: Hva burde verden gjøre for klimaet aller først, mener hun?

# Svar:

# 5: Hvor skal verden møtes til klima-toppmøte 6. november? Svar:

# 

# 6: Hva skjer der?

# Svar:

# 

# 7: Hva er forskjellen på vær og klima? Svar:

# 8: Hva skjer når kloden blir for varm?

# Svar:

**Oppgave: Sett ordene på rett sted i teksten**

grader

er

og

i

utslipp

avtale

øke

klima

til

jorda

Viktig møte i Egypt

Hva har byene Glasgow, Paris og Kyoto til felles? De har alle holdt FNs toppmøte om \_ \_ \_ \_ \_. Møtet, som heter COP, skal finne løsninger på et stadig varmere klima på \_ \_ \_ \_ \_. Disse møtene har vært arrangert siden 1995.

6. november \_ \_ det Egypts tur. Møtet blir i byen Sharm el-Sheikh. I 2015 ble verdens land enige om en viktig \_ \_ \_ \_ \_ \_. Det skjedde i Paris \_ Frankrike. Verden må ikke bli varmere enn 2 grader over før-industrielt nivå. Da menes slutten av 1800-tallet. Helst bør ikke temperaturen \_ \_ \_ mer enn 1,5 \_ \_ \_ \_ \_ \_.

I Egypt skal landene igjen forhandle om kutt. Verdens land må kutte i

\_ \_ \_ \_ \_ \_ \_ av klima-gasser. Men det koster penger \_ \_ er vanskelig. Mange land er helt avhengige av kull. Og kull fører til store utslipp.

Flere ledere skal \_ \_ \_ Egypt. Blant andre statsminister i Norge, Jonas Gahr Støre. Nesten alle land i verden er med i forhandlingene. Møtet skal handle om Paris-avtalen fra 2015. Og hvor flinke land er til å gjennomføre tiltak.

*Kilder: Klar Tale, NTB*

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.